**Δήλωση αποστολής**

Οι στόχοι του Ινστιτούτου Αεροπορικού & Διαστημικού Δικαίου είναι:

* ***Να εκπαιδεύσει την επόμενη γενιά δικηγόρων αεροπορικού και διαστημικού δικαίου ώστε να υπηρετήσουν τις ανάγκες της αεροδιαστημικής κοινότητας παγκοσμίως.*** Η εκπαίδευση που παρέχεται από το Ινστιτούτο έχει μεταπτυχιακό χαρακτήρα και είναι διεθνούς εμβέλειας. Από την δημοσίευση της Σύμβασης της Βαρσοβίας του 1929, της Σύμβασης του Σικάγο του 1944, και της Συνθήκης για το Εξώτερο Διάστημα του 1967, μία από τις κατευθυντήριες αρχές ιδιωτικού αλλά και δημοσίου αεροδιαστημικού δικαίου στοχεύει στη δημιουργία ενός πρότυπου νομικού καθεστώτος, το οποίο θα είναι καθολικό και πανταχού παρόν. Με την αποστολή αποφοίτων του Ινστιτούτου με σταθερό εκπαιδευτικό υπόβαθρο σε πολλά μέρη, το McGill έχει διευκολύνει αυτό τον σημαντικό στόχο παγκόσμιας εναρμόνισης.
* ***Να προσφέρει στους φοιτητές την καλύτερη μεταπτυχιακή εκπαίδευση στο Δίκαιο Αέρα και Διαστήματος στον κόσμο.*** Παρόλο που το Ινστιτούτο διδάσκει Δίκαιο Αέρα και Διαστήματος στο Πανεπιστήμιο McGill για περισσότερο από μισό αιώνα, επιδιώκει διαρκώς την βελτίωση του εκπαιδευτικού του προγράμματος. Έχει διαμορφώσει διδακτέα ύλη και πρόγραμμα σχετικό με τις ανάγκες των αποφοίτων του, με σκοπό να παρέχει την βάση για σχετική πρακτική και θεωρητική γνώση και για δεξιότητες ανάλυσης και επικοινωνίας, ώστε να καταστήσει τους αποφοίτους του ικανούς να εξασκήσουν τις επαγγελματικές τους υποχρεώσεις με επαγγελματισμό.
* ***Να δημοσιεύει διατομεακή έρευνα, πολύτιμη για κυβερνητικά αλλά και διακρατικά ιδρύματα, την αεροπορική και αεροδιαστημική βιομηχανία και το νομικό επάγγελμα.*** Από το 1976, το Κέντρο Έρευνας Δικαίου Αέρα και Διαστήματος του Ινστιτούτου δημοσιεύει τα Χρονικά Δικαίου Αέρα και Διαστήματος, όπως επίσης βιβλία, αναφορές, έρευνες και πρακτικά συνεδρίων· το καθηγητικό σώμα του Ινστιτούτου δημοσιεύει επίσης ευρέως και σε διάφορα άλλα νομικά περιοδικά. Επιπλέον, οι καθηγητές βοηθούν διεθνείς οργανισμούς και κυβερνητικά ιδρύματα στις προσπάθειές τους να προωθήσουν το δίκαιο και την πολιτική Αέρα και Διαστήματος.
* ***Να υπηρετεί τις επαγγελματικές εκπαιδευτικές ανάγκες των δικηγορικών συλλόγων στον τομέα του αεροδιαστημικού δικαίου.*** Οι εκπαιδευτικές ημερίδες, το συνέδρια και τα σεμινάρια του Ινστιτούτου παρακολουθούνται από επαγγελματίες νομικούς, κυβερνητικούς απεσταλμένους, ηγέτες στη βιομηχανία και επαγγελματίες από όλο τον κόσμο. Με τα χρόνια, το Ινστιτούτο έχει δεχτεί επισκέψεις από απεσταλμένους πολλών χωρών οι οποίοι αναζητούν έγκυρη πληροφόρηση πάνω στις σύγχρονες εξελίξεις στο Δίκαιο Αέρα και Διαστήματος.
* ***Να δημιουργήσει ένα ευήμερο διανοητικό περιβάλλον και παγκόσμιο επαγγελματικό δίκτυο για το εκπαιδευτικό προσωπικό του Ινστιτούτου, για τους φοιτητές, τους αποφοίτους και τους ειδικούς στον τομέα.*** Το Ινστιτούτο συνενώνει μερικούς από τους παγκοσμίως κορυφαίους εμπειρογνώμονες στο αεροδιαστημικό δίκαιο κάτω από την ίδια στέγη για έρευνα, ανεπίσημες συζητήσεις, διαλέξεις στην τάξη, σεμινάρια και συνέδρια.